هایتی حکومتی پرزیدنت دونالد ترامپین اؤلکهلری حاقیندا سسلندیردیی فیکیرلره گؤره آمریکا نمایندهسینی خاریجی ایشلر ناظیرلیینه چاغیریب.
آخار .آذ خبر وئریر کی، ن.ب.ج نیوز تلئکانالینین موخبیری هایتینین آمریکاداکی سفیری پول آلتیدورلا بو مسئله ایله باغلی اطرافلی دانیشدیغینی بیلدیریب. پول آلتیدورون سؤزلرینه گؤره، ترامپ یا سهو معلوماتلانیب، یا دا پیس تربییه اولونوب.
"من ایندی هایتینین آمریکاداکی سفیری پول آلتیدورلا دانیشدیم. او، هایتی حکومتینین ترامپین بو بیاناتینی قطعیتله پیسلدیینی سؤیلهییب. هایتی حکومتی ترامپین بیاناتلارینین ایضاحی اوچون آمریکا نمایندهسینی چاغیریب".
قئید ائدک کی، دونالد ترامپ هایتی، سالوادور و آفریکا اؤلکهلریندن گلن میقرانتلار حاقیندا خوشاگلمز سؤزلر دئیهرک، اونلارلا کومپرومیس راضیلاشمانی ایمضالاماقدان ایمتیناع ائدیب.
azb_Arab azb_Arab azb_Arab azb_Arab